Спаборніцтвы па нейрапілатаванні, робасумо, майстар-класы, навукова-папулярныя лекцыі пра сакрэты робататэхнічнай творчасці і шмат чаго іншага цікавага, захапляльнага — усё гэта чакала ўдзельнікаў адкрытага робататэхнічнага фестывалю “Робафэст — Беларусь”, які прайшоў 16—18 верасня ў Мінскім дзяржаўным палацы дзяцей і моладзі. Арганізатарамі фестывалю выступілі Міністэрства адукацыі, адукацыйны цэнтр Парка высокіх тэхналогій, Рэспубліканскі цэнтр інавацыйнай і тэхнічнай творчасці, Мінскі дзяржаўны палац дзяцей і моладзі.